Om soos iemand anders te probeer wees – toortsie.com
Om soos iemand anders te probeer wees
Julie 16, 2017 Julie 17, 2017 ~ Toortsie
Kyk, ons kan probeer so hard soos ons wil om soos iemand te wees, om iemand na te maak, maar al die beste pogings in die wêreld kan ons nooit daardie persoon maak nie.
Toe ek vanoggend Openbaring 13:11-18 lees oor die dier uit die aarde, kon ek nie anders dink as dat die ou duiwel maar sy hele lewe lank nog altyd probeer om soos God te wees, of soos Jesus te wees. Eers het hy gerebelleer in die hemel en is hy en sy hele gevolg uit die hemel geboender, net homdat hy probeer het om God te wees.
Só gaan dit nog al die jare aan, hy probeer God wees. Hy maak Hom na, hy verlei mense, enige ding sodat hulle eerder vir hom sal volg as vir God.
In die stukkie in Openbaring oor die dier van die aarde sien ek ‘n hele paar pogings om vir Jesus na te maak:
Hy lyk soos ‘n lam, maar sy stem gee hom weg. Hy gee voor hy is die Lam, maar is dit nie.
Hy doen allerhande tekens, soos vuur wat van die hemel af op die aarde kom.
Die dier met die litteken staan uit die dood uit op.
Net soos wat die Christene die merk van Christus op hulle het (Openb 9:4), word sy volgelinge ook gemerk.
Hy na-aap selfs die 777, die heilige drie-eenheid, maar kry dit nie reg nie, met 666.
Ons moenie ons laat mislei en iemand volg wat probeer om die Ware Een na te aap nie, dis nie nodig nie. Ons mag die Ware God volg, wie die vyand reeds oorwin het. Geen namaaksels is nodig nie.
Posted in Geleefde Christenskap
Next ›Toortsie gaan verdwaal!
7 thoughts on “Om soos iemand anders te probeer wees”
Julie 16, 2017 om 6:03 nm
Onse Here Jesus Christus is wonderbaar en waardig om te aanbid…prys sy Naam!!
Julie 16, 2017 om 6:14 nm
Absoluut! Ons het nie nodig om enige namaaksels te aanbid nie.
Julie 17, 2017 om 12:27 nm
Amen en amen se ek
Julie 17, 2017 om 4:47 nm
True as gold. God is God en God is Goed!!
Julie 17, 2017 om 5:02 nm
520,287 ste persoon wat hier inloer! Baie dankie en welkom! Hoop jy loer weer in.